लघु वक्षच्छदिका

लघु वक्षच्छदिका मांसपेशी ( Pectoralis minor ) एक पतली, त्रिकोणीय मांसपेशी है, जो मानव शरीर में बृहत् वक्षच्छदिका के नीचे, छाती के ऊपरी हिस्से में स्थित होती है। यह  III-V  पसलियों से उत्पन्न होता है; यह अंसफलक की अंसतुंड प्रवर्ध पर निवेशित होता है। यह अभिमध्य अंसीय तंत्रिका (medial pectoral nerve) द्वारा तंत्रिकाप्रेरित होता है। इसका कार्य अंसफलक को छाती की दीवार के सामने मजबूती से पकड़कर स्थिर करना है।